Komission asetus (EY) N:o 1962/2001, annettu 8 päivänä lokakuuta 2001, hedelmä- ja vihannesjalostealan muiden kuin lisättyä sokeria koskevien vientitukien soveltamisen yksityiskohtaisista säännöistä annetun asetuksen (EY) N:o 1429/95 muuttamisesta



Virallinen lehti nro L 268 , 09/10/2001 s. 0019 - 0020



Komission asetus (EY) N:o 1962/2001, annettu 8 päivänä lokakuuta 2001, hedelmä- ja vihannesjalostealan muiden kuin lisättyä sokeria koskevien vientitukien soveltamisen yksityiskohtaisista säännöistä annetun asetuksen (EY) N:o 1429/95 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesjalostealan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2201/96(1), sellaisena kuin se on viimeksi muutettuna asetuksella (EY) N:o 1239/2001(2), ja erityisesti sen 16 artiklan 8 kohdan, sekä katsoo seuraavaa: (1) Komission asetuksessa (EY) N:o 1429/95(3), sellaisena kuin se on viimeksi muutettuna asetuksella (EY) N:o 1007/97(4), säädetään hedelmä- ja vihannesjalostealan vientitukien soveltamista koskevat yksityiskohtaiset säännöt, lisättyä sokeria sisältäville hedelmä- ja vihannesjalosteille myönnettäviä tukia lukuun ottamatta. (2) Järjestelmän hallinnon tehostamiseksi on syytä tehdä eräitä muutoksia. (3) Todistushakemuksen jättämisen yhteydessä annettavan vakuuden laskentatapaa olisi yksinkertaistettava. (4) Tiedonannot olisi lähetettävä komissiolle sähköpostitse. (5) Komission ja jäsenvaltioiden yleiset vapaapäivät on otettava huomioon. (6) Tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 1429/95 seuraavasti: 1. Korvataan 3 artiklan 1 kohdan toisen alakohdan ensimmäinen luetelmakohta seuraavasti: "- sellaisen vakuuden antaminen, joka on suuruudeltaan 20 euroa tonnilta ja joka ei ylitä vientituen määrää". 2. Korvataan 6 artikla seuraavasti: " 6 artikla 1. Jäsenvaltioiden on ilmoitettava komissiolle kunkin tuoteluokan osalta: a) kokonaismäärät, joille todistuksia on haettu, 3 artiklan 4 kohdan mukaisesti hylätyissä hakemuksissa mainittuja määriä lukuun ottamatta; b) kokonaismäärät, joiden osalta todistuksia on peruttu 4 artiklan 4 kohdassa tarkoitetussa tapauksessa; c) kokonaismäärät, joille todistuksia on myönnetty, mutta joita ei ole käytetty; d) kokonaismäärät, joita ei ole käytetty komission asetuksen (EY) N:o 1291/2000(5) 8 artiklan 5 kohdassa säädetyn prosenttimäärän rajoissa. Jos edellä mainittuja määriä ei ole, tiedonantoon merkitään maininta 'tietoja ei ole'. 2. Tiedonannot: a) sisältävät tarvittaessa maininnan 'GATT-elintarvikeapu', jos kyseessä on tuki, joka on myönnetty Uruguayn kierroksella käytyjen monenvälisten kauppaneuvottelujen yhteydessä tehdyn maataloussopimuksen 10 artiklan 4 kohdassa määrättynä elintarvikeapuna; b) lähetetään komissiolle sähköpostitse lomakkeella, jonka komissio on toimittanut jäsenvaltioille tätä tarkoitusta varten. 3. a) Tiedonannot on lähetettävä kunkin viikon maanantaina ja torstaina viimeistään kello 12 (Brysselin aikaa) sellaisista hakemuksista, jotka on jätetty edellisen tiedonannon tekopäivän ja kyseessä olevaa tiedonantoa edeltävän päivän välisenä aikana, ja niihin on sisällyttävä myös jäsenvaltion kyseisenä aikana saamat tiedot perutuista ja käyttämättä jääneistä määristä. Jos maanantai tai torstai on yleinen vapaapäivä komissiossa, komissio voi muuttaa tiedonantopäiviä väliaikaisesti. b) Jos a alakohdassa tarkoitettu tiedonantopäivä on yleinen vapaapäivä jäsenvaltiossa, kyseisen jäsenvaltion on lähetettävä tiedonanto vapaapäivää edeltävänä työpäivänä viimeistään kello 15 (Brysselin aikaa)." 3. Poistetaan liite. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 25 päivästä lokakuuta 2001 alkaen jätettäviin todistushakemuksiin. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 8 päivänä lokakuuta 2001. Komission puolesta Franz Fischler Komission jäsen (1) EYVL L 297, 21.11.1996, s. 29. (2) EYVL L 171, 26.6.2001, s. 1. (3) EYVL L 141, 24.6.1995, s. 28. (4) EYVL L 145, 5.6.1997, s. 16. (5) EYVL L 152, 24.6.2000, s. 1.